Priebeh praktického vyučovania u zamestnávateľa

v systéme duálneho vzdelávania

pre študijný odbor 6446 K kozmetik

Vydala Republiková únia zamestnávateľov dňa 22. augusta 2022

s platnosťou od 1. septembra 2022

Priebeh praktického vyučovania upravuje vecné a časové členenie obsahu praktického vyučovania. Priebeh praktického vyučovania je spracovaný podľa Vzdelávacieho poriadku praktického vyučovania, ktorý je výstupom NP Duálne vzdelávanie a rozvoj atraktivity a kvality OVP.

Priebeh praktického vyučovania špecifikuje:

* Vecné a časové členenie obsahu praktického vyučovania,
* Praktickú časť odbornej zložky maturitnej skúšky.

1. Vecné a časové členenie obsahu praktického vyučovania
2. Pre odborné vzdelávanie a prípravu v odbore vzdelávania je stanovené vecné a časové členenie obsahu vzdelávania na praktickom vyučovaní.
3. Vecné členenie určuje všetky zručnosti, vedomosti a spôsobilosti, ktoré majú byť žiakovi počas praktického vyučovania sprostredkované hlavným inštruktorom, inštruktorom alebo majstrom odbornej výchovy.
4. Časové členenie určuje obdobie, v ktorom majú byť zručnosti, vedomosti a spôsobilosti sprostredkované v rámci praktického vyučovania a zmluvného trvania vzdelávania podľa učebnej zmluvy.

|  |  |  |  |  |  |
| --- | --- | --- | --- | --- | --- |
| **Kľúčové oblasti vedomostí, zručností a spôsobilostí sprostredkovávané priebežne počas štúdia** | | | | | |
| **Zamestnávateľ poskytujúci praktické vyučovanie zabezpečuje** | | | | | |
| Znalosti o prevádzkovej a právnej forme podniku. | | | | | |
| Znalosť o organizačnej štruktúre podniku/inštitúcie, úlohách a kompetenciách jednotlivých podnikových sekcií, úsekov a oddelení v podniku. | | | | | |
| Znalosti o úlohách a postavení podniku/inštitúcie vo svojom odvetví a znalosť ponuky podniku na odborné vzdelávanie. Znalosti o pozícii na trhu a okruhu zákazníkov a klientov podniku. | | | | | |
| Znalosť základov podnikového riadenia kvality a ich uplatňovanie, podnikový kódex. | | | | | |
| Funkčné ovládanie a starostlivosť o zverené pracovné prostriedky a pomôcky (napr. stroje, prístroje, zariadenia, kancelárska a výpočtová technika). | | | | | |
| Postupy plánovania a prípravy prác na pracovisku praktického vyučovania, technologické a ergonomické usporiadanie pracoviska. | | | | | |
| Znalosti základných princípov organizácie práce a nadväznosť pracovných činností v organizácii, stanovenie pracovných postupov, pracovných prostriedkov a pracovných metód. | | | | | |
| Vedenie sprievodnej a prevádzkovej dokumentácie. | | | | | |
| Znalosti o opatreniach na ochranu životného prostredia, separovanie, zhodnocovanie a likvidácia odpadu v odbore. | | | | | |
| Znalosti o obsahu a cieľoch vzdelávania, ako aj o možnostiach ďalšieho vzdelávania, pracovného uplatnenia a kariérneho rastu u zamestnávateľa. | | | | | |
| Znalosť vedenia evidencie o pracovnej činnosti žiaka na praktickom vyučovaní. | | | | | |
| Znalosť o právach a povinnostiach vyplývajúcich z učebnej zmluvy. | | | | | |
| Znalosť o právach a povinnostiach vyplývajúcich z pracovno-právnych vzťahov a interných podnikových predpisov (Zákonník práce, pracovný poriadok). | | | | | |
| **Vzdelávanie zabezpečujúce celkový rozvoj osobnosti žiaka** | | | | | |
| Schopnosť pracovať v kolektíve, uvedomenie si zodpovednosti za výsledok svojej práce, dodržiavanie pracovnej disciplíny a interných predpisov zamestnávateľa. | | | | | |
| Komunikácia s nadriadenými a spolupracovníkmi/zákazníkmi/dodávateľmi pri zohľadňovaní odbornej terminológie. | | | | | |
| Znalosť a používanie príslušných odborných termínov v preferovanom firemnom jazyku. | | | | | |
| Základné poznatky s využívaním podnikového softvéru. | | | | | |
| Samostatné získavanie a výber informácií, rozvoj kritického a analytického myslenia, rozvoj digitálnych zručností. | | | | | |
| **Zaistenie bezpečnosti a ochrany zdravia pri práci na pracovisku praktického vyučovania** | | | | | |
| Znalosť prevádzkových rizík, opatrenia na ich zníženie a prevencia. | | | | | |
| Riadenie a zabezpečovanie bezpečnosti a ochrany zdravia pri práci. Znalosť o prevádzkovej ochrane pred požiarom a výbuchom, ako aj o preventívnych opatreniach. Bezpečnostné predpisy v prípade požiaru a výbuchu na pracovisku, evakuačný plán. Elektrická požiarna signalizácia na pracovisku. | | | | | |
| Znalosť bezpečnostných predpisov pri práci a požiarnej ochrany na pracovisku praktického vyučovania. | | | | | |
| Znalosť poskytovania predlekárskej prvej pomoci pri pracovných úrazoch. | | | | | |
| Znalosť používania osobných ochranných prostriedkov a hygieny práce. | | | | | |
| Opatrenia a predpisy na ochranu životného prostredia. Vedomosti o vplyve odpadových látok z výroby v odbore na životné prostredie, separovanie, zhodnocovanie a likvidácia odpadu. | | | | | |
| Uplatňovanie prevádzkových opatrení na efektívne využívanie energií. | | | | | |
| **Vedomosti, zručnosti a spôsobilosti sprostredkovávané v jednotlivých ročníkoch štúdia** | | | | | |
| **Por.** | 1. **ročník** | 1. **ročník** | 1. **ročník** | 1. **ročník** |
| 1. | Znalosti o pracovisku kozmetičky, prevádzkovom poriadku, bezpečnosti práce a ochrane zdravia pri práci, prvej pomoci pri úraze elektrickým prúdom, hygienických predpisoch pre epidemiologicky závažné činnosti, dekontaminácii v zariadeniach starostlivosti o ľudské telo. | | | | |
| 2. | Príprava, používanie a údržba nástrojov a elektrických prístrojov. Manipulácia s bielizňou. | | | | |
| 3. | Znalosti o plánovaní práce a príprave práce v prevádzke. Realizácia plánovania práce: stanovenie pracovných krokov, pracovných prostriedkov a pracovných postupov. | | | | |
| 4. | Klasická manikúra, masáž rúk, lakovanie nechtov, zdobenie nechtov, parafínový zábal na ruky, technologické postupy starostlivosti o ruky, prípady kedy nemôžeme vykonávať tieto úkony. | Rozdelenie typov pleti, typológia, diagnostika pleti, spôsoby ošetrenia jednotlivých typov pleti, kartotečný záznam, technologický postup povrchového čistenia, druhy peelingov, mechanický peeling, enzymatický peeling, chemický peeling. | Kozmetická masáž tváre a dekoltu, význam a účinky masáže, masážne prípravky, indikácie a kontraindikácie masáže, technologický postup. | Líčenie tváre na spoločenské príležitosti, kokteilové líčenie, plesové líčenie, svadobné líčenie, disco líčenie, karnevalové líčenie, fantazijné líčenie, technologické postupy, indikácie a kontraindikácie, vhodný výber líčidiel, doplnkov a pomôcok na líčenie. |
| 5. | Úprava obočia a rias, formovanie obočia, farbenie obočia, farbenie rias, trvalá na riasy, predlžovanie a zahusťovanie rias, technologické postupy, indikácie a kontraindikácie. | Naparovanie tváre podľa typu pleti, práca s evaporom, náparka parafínom, parný kúpeľ, kompresie, zmäkčovadlá, kombinované techniky naparovania, indikácie a kontraindikácie, technologické postupy. | Nové postupy v kozmetickom ošetrení pomocou neinvazívnych kozmetických prístrojov, ionoforéza, kozmetický ultrazvuk, neinvazívna mezoterapia, elektroporéza, kozmetická žehlička, kozmetický soft laser, mikrodermabrázia, indikácie a kontraindikácie, technologické postupy. | Nové techniky v ošetrení tváre, kozmetická manuálna lymfodrenáž, Jacquetová masáž, masáž očného okolia, voľba ošetrenia podľa typu pleti, poradenská služba pri voľbe ošetrenia. |
| 6. | Spôsoby depilácie, epilácie, depilácie mechanické a chemické, epilácie dočasné a trvalé, voľba kozmetických výrobkov, pomôcok a prístrojov, technologické postupy pri depilácii a epilácii obočia, hornej pery, brady, podpazušia, rúk ,bikín a nôh. | Hĺbkové čistenie pleti mechanické a pomocou prístrojovej techniky, dezinfekcia pleti po ošetrení, technologický postup, indikácie a kontraindikácie, kozmetické masky a zábaly, význam a účinky masiek, rozdelenie podľa typu pleti a účinku, aplikácia na tvár, krk a dekolt, zapracovanie sér a ampúl, výber vhodných prípravkov.  Ozonizér. | Základné líčenie a korekcia, denné líčenie, večerné líčenie, líčenie tváre s korekciou, technologické postupy, hygiena, vhodný výber líčidiel a pomôcok na líčenie. | Nové techniky v ošetrení celého tela, proticelulitídne ošetrenia, zábaly, lymfodrenážne nohavice, iné prístrojové techniky, poradenská služba pri voľbe ošetrenia. |
| 7. | Dodržiavanie bezpečnostných a hygienických predpisov pri jednotlivých pracovných úkonoch, manikúra, masáž rúk, lakovanie nechtov, masky a zábaly na ruky, farbenie a formovanie obočia, farbenie rias, trvalá na riasy, depilácia a epilácia, povrchové čistenie, peeling, náparka, hĺbkové čistenie, masky a zábaly na tvár, krk a dekolt, masáž tváre a dekoltu, líčenie, prístrojové ošetrenie pleti. | | | | |
| 8. | Základné znalosti o typoch zákazníkov, správaní sa zákazníkov. | | | | |
| 9. | Zásady komunikácie so zákazníkmi a spolupracovníkmi, riešenie reklamácie. | | | | |
| 10. | Administratívne práce v prevádzke, objednávanie klientov, účtovanie, obsluha registračnej pokladnice, nákup, objednávanie a evidencia tovaru, organizácia práce. | | | | |

1. Odporúčané trvanie etáp vzdelávania a ich časovú postupnosť možno zmeniť, pokiaľ to neovplyvní čiastkové ciele a celkový cieľ vzdelávania vyjadrený formou vzdelávacích štandardov v štátnom vzdelávacom poriadku pre odbor vzdelávania.
2. Pokiaľ sa jednotlivé vzdelávacie jednotky sprostredkúvajú aj mimo pracoviska praktického vyučovania u zamestnávateľa (výkon praktického vyučovania v dielni školy, v spoločnom pracovisku praktického vyučovania, u iného zamestnávateľa alebo na inom mieste výkonu produktívnej práce), mala by sa zohľadniť skutočnosť, že podnikové a mimopodnikové opatrenia na sprostredkovanie zručností a vedomostí sa časovo navzájom ovplyvňujú a na seba nadväzujú.
3. Počas praktického vyučovania a pri sprostredkovávaní odborných vedomostí a zručností je potrebné pri súčasnom zohľadňovaní požiadaviek a predpisov zamestnávateľa zamerať sa na osobnostný rozvoj žiaka, aby mu boli sprostredkované kľúčové kompetencie, potrebné pre odbornú pracovnú silu, ako sú napr.:

* spôsobilosť konať samostatne v spoločenskom a pracovnom živote,
* spôsobilosť interaktívne používať vedomosti, informačné a komunikačné technológie, komunikovať v materinskom a cudzom jazyku vrátane odborného cudzieho jazyka,
* schopnosť pracovať v rôznorodých skupinách.

1. Zamestnávatelia poskytujúci praktické vyučovanie majú vypracovať pre žiakov plán vzdelávania, ktorý vychádza z tohto vzdelávacieho poriadku. Plán vzdelávania má zabezpečiť, aby zamestnávateľ každému žiakovi sprostredkoval vedomosti a zručnosti zodpovedajúce odboru vzdelávania.
2. Žiaci majú počas praktického vyučovania povinnosť viesť písomný doklad o vzdelávaní v súčinnosti s vyučujúcim. Zamestnávatelia majú pravidelne kontrolovať a potvrdzovať písomný doklad o vzdelávaní. Písomný doklad o vzdelávaní je podmienkou pripustenia k maturitnej skúške.

## **Praktická časť odbornej zložky maturitnej skúšky**

1. Praktickou časťou odbornej zložky maturitnej skúšky sa overujú zručnosti a schopnosti žiaka v zadanej téme formou spracovania cvičnej alebo podnikovej úlohy.
2. Praktická časť odbornej zložky maturitnej skúšky sa koná vo forme skúšobnej úlohy komplexného charakteru ako „cvičná úloha“ alebo „podniková úloha“.
3. Parametre praktickej časti odbornej zložky maturitnej skúšky:

* Na praktickú časť odbornej zložky maturitnej skúšky formou skúšobnej úlohy sa určia témy podľa náročnosti a špecifík odboru vzdelávania. Určí sa 1 až 15 tém, ktoré zahŕňajú charakteristické činnosti, na ktorých výkon sa žiaci pripravujú. Téma praktickej časti odbornej zložky maturitnej skúšky je zadaná vo forme jednotnej štruktúry zadania skúšobnej úlohy schválenej zo strany Republikovej únie zamestnávateľov.
* Praktická časť odbornej zložky maturitnej skúšky formou skúšobnej úlohy vrátane odborného rozhovoru (ústna časť skúšky) trvá najmenej 3 hodiny a najviac 10 hodín, v jeden vyučovací deň najviac 8 hodín, pričom do celkovej dĺžky sa započítava aj prestávka v rozsahu do 30 minút.
* Pri konaní praktickej časti odbornej zložky maturitnej skúšky sa za jednu hodinu maturitnej skúšky považuje čas 60 minút.
* Pri výkone praktickej časti odbornej zložky maturitnej skúšky je povolená pomoc žiakovi, ak si to vyžaduje náročnosť a postupnosť skúšanej činnosti (napr. spolupráca v bežnej prevádzke) v závislosti od prevádzkového procesu zamestnávateľa.
* Praktická časť odbornej zložky maturitnej skúšky je neverejná.

1. Žiak v praktickej časti maturitnej skúšky formou skúšobnej úlohy preukazuje, že je spôsobilý:

* pracovnú úlohu analyzovať, zaobstarať si informácie, vyhodnotiť a vybrať postup spracovania úloh z technologického, hospodárneho, bezpečnostného a ekologického pohľadu,
* naplánovať fázy realizácie úlohy, určiť čiastkové úlohy, zostaviť podklady k plánovaniu spracovania úlohy,
* správne diagnostikovať pleť,
* zohľadniť vhodnosť výberu náradia, pomôcok a prístrojov na realizáciu úloh,
* zvoliť správne technologické postupy,
* dodržiavať hygienické a epidemiologické predpisy, BOZP na prevádzke s ohľadom na ochranu zdravia zákazníka, ekológiu a životné prostredie,
* odovzdať výsledok práce, poskytnúť odborné informácie, zostaviť preberací protokol, zhodnotiť a zdokumentovať výsledky práce.

1. Skúšobná úloha sa má rozložiť na pracovné úlohy vrátane ošetrovateľského plánu, voľbe vhodných prípravkov, príprava prístrojov, náradia a pomôcok, vhodné kompletné kozmetické ošetrenie pleti, dodržiavanie bezpečnostných opatrení a na ochranu bezpečnosti a zdravia pri práci a opatrenia na ochranu životného prostredia a na kontrolu a riadenie kvality.
2. Jednotlivé pracovné úlohy musia byť pri realizácii skúšobnej úlohy ručne alebo počítačovo zaznamenané. Skúšobná komisia môže dať skúšanému pri zadaní úlohy k dispozícii príslušné podklady pre skúšobnú prácu ako aj pre evidenciu jednotlivých činností.
3. V rámci skúšobnej úlohy musia byť preukázané predovšetkým vykonané činnosti:

* diagnostikovanie pleti a poradenská činnosť pre daný typ pleti,
* ošetrenie a čistenie pleti - povrchové a hĺbkové čistenie pleti, vhodný peeling, náparka,
* predvedenie farbenia a formovania rias a obočia,
* predvedenie masáže tváre a dekoltu,
* aplikácia masky po čistení pleti, resp. po masáži, aplikácia vhodného krému,
* konečná úprava tváre líčením,
* prezentácia výsledku práce - model ako celok.

1. Na hodnotenie skúšobnej úlohy sú smerodajné nasledovné kritériá:

* správna voľba použitého náradia, pomôcok, prípravkov a technologického postupu,
* preukázané zručnosti a konečný výsledok farbenia rias a obočia, formovania obočia a čistenia pleti,
* preukázané zručnosti a konečný výsledok ošetrenia tváre a dekoltu masážou,
* preukázané zručnosti a konečný výsledok spoločenského líčenia podľa zadania,
* dodržanie zásad a pravidiel BOZP a hygienických predpisov, ochrany životného prostredia, použitie ochranných pomôcok a hospodárne zaobchádzanie s prostriedkami.

1. Hodnotenie praktickej časti skúšky:

* správna voľba použitého náradia, pomôcok, prípravkov a technologického postupu – 20% (0 - 20 bodov)
* preukázané zručnosti a konečný výsledok farbenia rias a obočia, formovania obočia a čistenia pleti – 20% (0 - 20 bodov)
* preukázané zručnosti a konečný výsledok ošetrenia tváre a dekoltu masážou – 20 % (0 - 20 bodov)
* preukázané zručnosti a konečný výsledok spoločenského líčenia podľa zadania – 20 % (0 – 20 bodov)
* dodržiavanie predpisov BOZP a hygienických predpisov, hospodárne zaobchádzanie s prostriedkami a ochrana životného prostredia – 20 % (0 – 20 bodov).

1. Povolené používanie pomôcok: náradie, pomôcky a prístroje na kozmetické ošetrenie pleti a konečnú úpravu tváre, prípravky na farbenie rias a obočia, pleťové prípravky: pleťové vody, odlíčovadlá, pleťové masky, séra, ampule, krémy, masážne prípravky, líčidlá a pomôcky na líčenie, doplnky a ozdoby na výsledný model, ochranné prostriedky pre klienta/modela a žiaka.